CELEX: 62019CN0518
Language: fi
Date: 2019-07-08 00:00:00
Title: asia C-518/19 P: Valitus, jonka Jakov Ardalic ym. ovat tehneet 8.7.2019 unionin yleisen tuomioistuimen (kahdeksas jaosto) yhdistetyissä asioissa T-523/16 ja T-542/16, Ardalic ym. v. neuvosto, 30.4.2019 antamasta tuomiosta

21.10.2019   
            
            
               FI
            
            
               Euroopan unionin virallinen lehti
            
            
               C 357/15
            
         
      Valitus, jonka Jakov Ardalic ym. ovat tehneet 8.7.2019 unionin yleisen tuomioistuimen (kahdeksas jaosto) yhdistetyissä asioissa T-523/16 ja T-542/16, Ardalic ym. v. neuvosto, 30.4.2019 antamasta tuomiosta
      (asia C-518/19 P)
      (2019/C 357/21)
      Oikeudenkäyntikieli: ranska
      
         Asianosaiset
      
      
         Valittajat: Jakov Ardalic, Liliana Bicanova, Monica Brunetto, Claudia Istoc, Sylvie Jamet, Despina Kanellou, Christian Stouraitis, Abdelhamid Azbair, Abdel Bouzanih, Bob Kitenge Ya Musenga, El Miloud Sadiki, Cam Tran Thi (edustajat: S. Orlandi, T. Martin, avocats)
      
         Muut osapuolet: Euroopan unionin neuvosto ja Euroopan parlamentti
      
         Vaatimukset
      
      
                  —
               
               
                  Valituksenalainen tuomio on kumottava
               
            
                  —
               
               
                  Päätös, jonka mukaan valittajille ei enää vuodesta 2014 lähtien myönnetä matkapäiviä eikä vuotuista matkakulukorvausta, on kumottava
               
            
                  —
               
               
                  Neuvosto on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittajat vetoavat siihen, että valituksenalaisessa tuomiossa on useita oikeudellisia virheitä.
      Ensinnäkin unionin yleinen tuomioistuin on tehnyt oikeudellisen virheen tuomion 65 ja 73 kohdassa rajatessaan suoritettavakseen kuuluvan tuomioistuinvalvonnan vain ”ilmeisiin” tapauksiin.
      Toiseksi unionin yleinen tuomioistuin on tehnyt oikeudellisen virheen tuomion 68–71 kohdassa katsoessaan, ettei valittajien tilanne ollut rinnastettavissa niiden toimihenkilöiden tilanteeseen, joilla on edelleen oikeus matkapäiviin ja vuotuiseen matkakulukorvaukseen.
      Kolmanneksi unionin yleinen tuomioistuin on tehnyt oikeudellisen virheen katsoessaan tuomion 67 ja 78–84 kohdassa, ettei riidanalainen säännöstö ole suhteellisuusperiaatteen vastainen.